Elanie Aidid

Elanie Aidid atau nama sebenar Wan Nur Ilani bt Wahed adalah seorang pelakon, penyanyi, penulis, penerbit, model komersial, graduan undang-undang dan usahawan yang dilahirkan pada 21 Jun 1988 di Hospital Tengku Ampuan Rahimah Klang. Beliau adalah seorang usahawan yang aktif di Malaysia dengan memiliki beberapa perniagaan sebelum menceburi bidang lakonan secara tidak sengaja. 
Beliau menggunakan nama komersial "Elanie" untuk nama singkatan yang lebih mudah dan mahu membezakan imej antara seorang artis dan usahawan. "Aidid" pula diambil daripada nama keluarga Arab sebelah ibu beliau yang berketurunan Sharifah iaitu "Al-Idid". 
Beliau dibesarkan di Shah  Alam dan anak keempat daripada 6 orang adik beradik. Pada tahun 2003, bakat Elanie dalam penulisan sudah terserlah dari Sekolah Menengah apabila beliau telah terpilih bersama 50 orang penulis lain sebagai salah seorang peserta untuk menjalani kursus "Minggu Penulis Remaja" anjuran Dewan Bahasa Dan Pustaka yang mendapat kelas penulisan dengan Sasterawan negara A.Samad Said, Faisal Tehrani serta sasterawan lain. Beberapa cerpen fiksyen Elanie pernah diterbitkan di majalah dan juga akhbar tempatan semenjak itu. 
Walaupun meminati bidang seni dari kecil, beliau agak lewat menceburi bidang seni di usia 29 tahun. Setelah menamatkan Sijil Pelajaran Malaysia di SMK Seksyen 9, Shah Alam beliau menyambung pelajaran dalam Ijazah Sarjana Muda Pengajian Undang-Undang (Kepujian) dan Sarjana Undang-Undang dari UITM.  
Setelah menamatkan pengajian di Uitm, beliau pernah bekerja sebagai Pegawai Tadbir Diplomatik (M41) di Kementerian Pelajaran dari tahun 2012 sehingga 2014 sebelum berhenti kerja bagi menumpukan masa dalam bidang perniagaan. 
Sebelum menyertai industri lakonan, Elanie Aidid adalah usahawan percetakan baju t silkscreen, usahawan produk konfeksi biskut, dan pengasas produk kesihatan sehingga sekarang. 
Beliau tidak sengaja menyertai industri lakonan apabila pelakon tambahan tidak mencukupi semasa beliau membekalkan tempahan t-shirt krew kepada krew teknikal dan produksi drama ketika pengambaran dijalankan. 
Setelah itu peluang dalam bidang lakonan semakin bertambah apabila secara rasminya pada 1 Mei 2017, Elanie Aidid ditawarkan menjadi pelakon pembantu dalam drama "Taman Diva" terbitan CMA Media sebagai Syasya sebelum ditawarkan lebih banyak peluang berlakon dan peragaan selepas itu seperti drama "Melankolia","Waliuddin 2 Ringgit", "Kl Gangster Underworld", "Raisha 2", "Gerak Khas", "Cerita Dalam Kain", "Putri Yang Ditukar" dan banyak lagi. Komersial yang pernah beliau lakukan adalah iklan Tune Talk, UM Land Property, Revell Life dan banyak lagi. 
Pada Oktober 2017, Elanie Aidid memulakan syarikat produksi penerbitannya sendiri iaitu "Elanie Media Production" dengan menerbitkan beberapa viral video dan video pemasaran produk melalui media sosial.  
Namun begitu, tawaran berlakon tetapi diterima. Di antara watak yang paling berkesan dipegang oleh Elanie Aidid adalah sebagai watak utama telefilem Panggung RTM bertajuk "Hujan Manik" sebagai Balqis, wartawan dan cucu yang menemukan kembali nenek-neneknya yang terpisah semasa perang komunis yang dimainkan oleh watak "Fauziah Nawi" dan "Ruminah Sidek". Panggung Rtm berdurasi 90 minit ini ditayangkan pada 31 Disember 2018 di TV1 dan mendapat review positif. 
Pada 7 Julai 2018, Elanie Aidid berkahwin dengan pelakon komersial Amai Kamarudin dan mengadakan resepsi pada 5 Ogos 2018 di Dewan Alihall Wangsa Maju. Setelah perkahwinan mereka bersama bergiat aktif dalam perniagaan baju t iaitu "Udara Clothing" dan perniagaan batik "Udara Batik". 
Drama terbaru yang Elanie Aidid berlakon pada Februari 2019 adalah "Dia Mr Random Guy" sebagai Helena, kawan baik kepada watak Afiq Muiz.  
Pada 21 Jun 2019, Elanie bergandingan bersama suaminya Amai Kamarudin sebagai seniwati Saadiah dalam filem autobiografi arahan Dr Anwardi Jamil bertajuk "Showtime 1958" yang akan ditayangkan pada Februari 2020. 
Elanie juga berlakon sebagai pelakon undangan dalam drama "Cinta Belum Tamat Tempoh" sebagai watak Liyana kawan kolej kepada Nafiz Muaz untuk MIG bagi slot Astro Mega drama.  
Seterusnya Elanie Aidid bergandingan sekali lagi dengan suaminya dan memegang watak utama dalam filem "Amukan Kuntilanak" sebagai Siti / Kuntilanak yang diterbitkan oleh Millionaire Films Production yang memulakan pengambaran trailer pada 28 Jun 2019. Majlis Pelancaran Teaser Filem "Amukan Kuntilanak" dan pengenalan Barisan Artis Kepada Media diadakan pada 24 Julai 2019 di RUANG.   
Terkini, pada 10 Oktober 2019, Elanie Aidid sekali lagi menjadi pelakon undangan buat kali kedua dalam drama kepolisan Gerak Khas 2019 terbitan Skop Productions bertajuk "Sally". Beliau memegang watak utama sebagai "Sally", seorang budak kolej yang ingin hidup senang dan memilih hidup sebagai kupu-kupu malam selepas dijual oleh kekasihnya Remy yang dipegang oleh suaminya Amai Kamarudin.   
Selain itu, Elanie Aidid sedang sibuk melakukan pra produksi dan penulisan skrip bagi filem sulung terbitan syarikatnya dan suami bertajuk "Amukan Kuntilanak" yang dijangkakan menjalani pengambaran filem pada Disember 2019 atau Januari 2020.   
Setelah berkahwin, Elanie Aidid menganggap bidang lakonan dan peragaan adalah perkara kedua dan hanya pekerjaan sambilan. Fokus utama beliau adalah dunia keusahawanan dan keluarga. Ini menyebabkan beliau cenderung untuk memilih watak yang bergandingan atau bersama satu produksi penerbitan dengan suami berbanding bekerja berasingan. Elanie Aidid juga ada perancangan untuk menyambung pengajian Ijazah Doktor Falsafah (PHD) di luar negara dalam masa 5 tahun akan datang.